《三月六日宴李家园亭》
宋代·喻良能

林园过元巳，流水绕芳藂。
略彴半寻影，酴醿一扇风。
杯盘花气里，枕簟鸟声中。
公子敬爱客，月明樽未空。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。